b'\n_START_ARTICLE_\nTransfobija\n_START_PARAGRAPH_\nTransfobija je skupek negativnih stali\xc5\xa1\xc4\x8d in ob\xc4\x8dutkov proti transspolnim ali transseksualnim ljudem ali proti transsekasualnosti sami. Transfobija so lahko \xc4\x8dustveni odpor, strah, jeza ali nelagodje, \xc4\x8duteni ali izra\xc5\xbeeni do ljudi, ki ne ustrezajo dru\xc5\xbebenim pri\xc4\x8dakovanjem spola. Pogosto jo spremlja homofobija in je v tem pogledu pogosto razli\xc4\x8dica homofobije. Transfobija je vrsta predsodkov in diskriminacije, podobna rasizmu in seksizmu, temnopolti transseksualni ljudje so pogosto \xc5\xbertve vseh treh oblik diskriminacije hkrati._NEWLINE_Druge izraze, kot so cisseksizem, cisspolnost in cisnormativnost, ki dajejo ve\xc4\x8dji poudarek na dru\xc5\xbebene norme, ki vsiljujejo spolno binarnost, se ob\xc4\x8dasno uporablja kot sopomenko za transfobijo._NEWLINE_Otroci \xc5\xbertve transfobije so tar\xc4\x8da nadlegovanja, ustrahovanja in nasilja v \xc5\xa1oli ter izku\xc5\xa1ajo rejni\xc5\xa1tvo in socialne programe. Odrasle \xc5\xbertve so tar\xc4\x8de javnega zasmehovanja, nadlegovanja, vklju\xc4\x8dno z napa\xc4\x8dno dodelitvijo spola, \xc5\xbealjivih gest, nasilnih gro\xc5\xbeenj, ropa in neutemeljenih aretacij. Mnogi se v javnosti po\xc4\x8dutijo ogro\xc5\xbeene. Velik odstotek njih poro\xc4\x8da, da so bili \xc5\xbertve spolnega nasilja. Nekaterim je odre\xc4\x8dena pravica do zdravstvenega varstva ali pa trpijo zaradi diskriminacije na delovnem mestu, vklju\xc4\x8dno z odpovedjo zaradi transseksualnosti. Mnogi se tudi po\xc4\x8dutijo oblegane s strani konservativnih politi\xc4\x8dnih ali verskih skupin, ki nasprotujejo zakonom, ki naj bi transseksualne osebe varovali. Obstaja celo diskriminacija s strani pe\xc5\xa1\xc4\x8dice posameznikov znotraj gibanja za pravice gejev._NEWLINE_Poleg pove\xc4\x8danega tveganja za nasilje in druge nevarnosti, stres, ki ga ustvarja transfobija, lahko povzro\xc4\x8di negativne \xc4\x8dustvene posledice, ki vodijo do zlorabe drog, pobega od doma (pri mladoletnikih) in vi\xc5\xa1je stopnje samomorilnosti.'